་ལ་ཁྱོད་ཀྱིས་སྤྱོད།།མི་བསམ་ཐུགས་རྗེས་རང་བྱུང་སྐུལ་པ་ནི།།ནོར་བུ་རིན་ཆེན་ལྟ་བུར་འཕེལ་འགྲིབས་མེད་པར།།
འབྱུང་།།དངོས་པོ་མེད་པས་ནམ་ཡང་རྟོགས་མིན་གྱི།།གཏང་གཞག་མེད་ཅིང་རང་བཞིན་རྣམ་པར་གྲོལ།།འཛིན་མེད་ཡིད་ལ་བྱར་མེད་རྣལ་འབྱོར་བསམ་གཏན་ཉིད།།གང་ལ་མི་སྒོམ་གང་དུའང་བཙལ་བ་མེད་པ་དེ།།
བསམ་དུ་མེད་པས་ཡིད་ལ་མི་བྱེད་རོ་སྙོམས་སྐྱེ།།ཡེ་ཤེས་མཁའ་འབྲ་བསམ་བྲལ་མ་བཅོས་སྙིང་པོའི་དོན།།འདི་ལ་བློ་ཡིས་བསམ་ཞིང་བརྗོད་དུ་མེད་དོ་ཀྱེ།།ཡེ་བཏང་རང་ཡན་ཚོགས་དྲུག་ལྷག་པའི་སྤྱོད་ལམ་འདི།།

ཚོགགས་དྲུག་རྗེས་སུ་སྦྱོར་བའི་མཁས་པས་གཏང་གཞག་མེད།།ཁོ་ན་ཉིད་ཀྱི་རྣལ་འབྱོར་ལྷག་པའི་བསམ་བྲལ་བས།།དེ་བཞིན་ཉིད་ལ་མི་གནས་གང་ལ་རང་བཞིན་མེད་པར་གྲོལ།།འོད་གསལ་རྫོགས་དང་ཐི་མ་དང་འགག།
པར་འགྱུར་བ་གང་།།ཇི་ལྟར་བསྒོམ་དང་ཆགས་པར་འགྱུར་བ་མཚན་མ་སྟེ།།ཕུང་པོ་ཁམས་དང་སྐྱེ་མཆེད་ཡན་ལག་ཐམས་ཅད་ཀུན།།གཅིག་གིས་དབྱིངས་ན་མི་མངོན་ཕྲ་བའི་ཚུལ་དུ་གནས།།རྒྱ་མཚོའི་དབྱིངས་ནས
ནོར་བུ་རིན་ཆེན་རྙེད་གྱུར་པ།།ཆུ་སྲིན་དུང་དང་གདུག་པ་ཅན་གྱིས་མཐོང་མི་འགྱུར།།ཕྲག་དོག་སྲིད་པའི་ཉོན་མོངས་ལ་སོགས་པའི།།མཚན་མའི་དབྱིངས་ནས་ངོས་གཟུང་མེད་པར་མཐོང་།།གསུམ་ལ་སོགས་པའི་སྒོ་ནས
འཇུག་པར་བྱེད་པ་ནི།།རྣམ་རིག་བདེན་པ་གཉིས་ཀྱི་སྒོ་ནས་རྩོལ་བར་བྱེད།།ཇི་ལྟར་སྡང་བཞིན་འཇིག་རྟེན་ཐ་སྙད་ལམ།།རྣམ་ཐར་སྒོ་གསུམ་བསླབ་པ་རྣམ་པ་གསུམ།།མཚན་མ་ཡིད་ལ་བྱེད་པའི་རྣལ་འབྱོར་དེ།།རྣལ་
འབྱོར་ཆེན་པོ་འདི་ལ་གནས་མི་བྱེད།།གང་ཞིག་ཤེལ་སྒོང་དག་པ་ལྟ་བུར་ནི།།དྲི་མ་གཉིས་གྲོལ་སྲིད་དང་འདས་གྲོལ་ཏེ།།རིན་པོ་ཆེ་ལྟར་དགོས་འདོད་ཐམས་ཅད་འབྱུང་།།ཡོངས་སུ་ཟག་པ་ཟད་ཕྱིར་མཚན་ཉིད
མེད།།དངོས་མེད་བདེན་པ་གཉིས་བྲལ་གཅིག་གི་དངོས་པོས་སྟོང་།།མཚན་མ་ཐམས་ཅད་ཡེ་ནས་མེད་པའི་ཕྱིར།།མཐོང་ཐོས་ལ་སོགས་མཐའ་ཡི་རྟོག་པ་མེད།།མེད་ལ་མེད་པར་འཛིན་པའི་ཐ་སྙད་དེ།།འདིར་ནི།།

ཚོར་བར་ནུས་པ་མ་ཡིན་ནོ།།འདི་ནི་རྩ་བ་ཀུན་གྱི་རྗེས་སུ་རྟོག་པར་མ་བྱེད་ཅིག།འདི་ལ་གང་ཚེ་རྟོག་པར་བྱེད་པ་དེ།།བསྐལ་པར་བགྲངས་ཀྱང་དེ་ཉིད་རྙེད་པ་མིན།།མགལ་མེ་གཙུབ་ཤིང་།།
ལྟ་བུར་མེ་མཆེད་འབར་བ་བཞིན།།འདི་ཀུན་མཆེད་ནས་ཐམས་ཅད་སྲེག་པར་བྱེད།།ཀྱེ་ཧོཿགྲོགས་དགླུ་རྒྱ་མཚོར་ནོར་བུ་ལྟ་བུའི་སེམས་ནི་འདི་ཉིད་ཡིན་ཏེ་ཀྱེ།།མ་ཧེའི་རྭ་རུར་སེང་གེའི་འོ་མ་གང་བླུགས་པ།།ནོར
བུ་རིན་ཆེན་འབར་བ་དེ་ཡིས་རྙེད་པར་འགྱུར།།ཉོན་མོངས་པ་རྣམས་ཉི་མས་རབ་ཏུ་སྐེམས་པར་བྱེད་ཟེར་འདི།།ངན་འགྲོ་ལ་སོགས་ལོག་པར་ལྟ་བས་འཇིགས་པ་མེད་པ་དེ།།གང་ལས་རྙེད་པ་དེ་དག་གཞལ་གྱིས
མིམི་ལང་ངོ་།།ཇི་ལྟར་ཆོས་ཀྱི་དབྱིངས་སུ་སྡང་བ་དེ་སྲིད་དུ།།ཟག་པ་མེད་གང་ཐམས་ཅད་དེ་ཡིས་སྤྱད་པ་ཡིན།།དུག་སྦྲུལ་ཕག་རྒོད་གླང་ཆེན་སེང་གེས་ཟོས་བཞིན་དུ།།དེ་བཞིན་སྲིད་དང་མྱ་ངན་འདས་པ་ཁྱུར་མི་ད་
འདས།།བསྐལ་པ་བརྗོད་དུ་མེད་པ་བརྒྱ་སྟོང་དུ་མ་རུ།།ཉོན་མོངས་ལ་སོགས་བསགས་པའི་ས་བོན་ནི།།སེམས་གཅིག་སྡང་བར་གྱུར་པས་འབྲས་བུ་གཅིག་ཏུ་ལོག་པར་འགྱུར།།སྒྲོན་མེ་ནོར་བུ་ཁང་བུར་གནས་གྱུར
པའི།།འོད་ཀྱིས་ཐམས་ཅད་ཟིལ་གྱིས་གནོན་པར་འགྱུར།།དམན་པའི་ལྟ་སྤྱོད་ཉན་ཐོས་ལ་སོགས་པའི།།སེམས་དེ་ཡན་ལག་བླངས་ནས་འཇུག་པར་འགྱུར།།འདི་ལ་གང་ན་བྱང་ཆུབ་སེམས་དཔར་གྱུར་པ་དེ།།རྫོགས་པའི

སངས་རྒྱས་དཀའ་བར་འགྱུར་བ་མ་ཡིན་ནོ།།སེམས་ཀྱི་སྐད་ཅིག་འདི་ལ་མཐའ་ཡས་མུ་མེད་དེ།།ཡན་ལག་ཐམས་ཅད་སྐད་ཅིག་འདི་ལ་རྟོགས་པར་འགྱུར།།ཆོས་རྣམས་ཐམས་ཅད་ཁོ་ན་ཉིད་ལ་རྫོགས་པར་འགྱུར་བ་ཡིན།།
གཞན་མེད་གང་ཞིག་གང་ནས་འོང་བར་འགྱུར་པ་མ་ཡིན་ནོ།།ཟླ་བའི་སྙིང་པོ་མུན་པའི་གཡུལ་ལས་རྒྱལ་བར་འགྱུར་པ་གང་།།འཇིག་རྟེན་རྨི་ལམ་ལྟ་བུ་འདི་ལ་ཡང་དག་རྙེད་པར་འགྱུར།།རྫུན་པ་གང་ཡིན་འདི་ལ་ཡང
དག་སུས་མཐོང་བ།།བལྟར་མེད་དེ་ལ་གཟུགས་སུ་མཐོང་བར་གལ་འགྱུར།།དོན་དམ་པར་ནི་གང་ཡང་ཡོད་པར་འགྱུར་བ་མ་ཡིན་ན།།ཕ་རོལ་གཞན་དུ་མཐོང་ནས་འགྲོ་བར་འདོད་པའི་གང་ཟག་དེ།།འདི་ལས་གཞན་དུ་
འགྲོ་བའི་ཁྱད་པར་བསེ་དྲི་ཅན་བཞིན་ནོ།།འདི་ནི་ཕ་རོལ་བརྟོལ་བས་གང་དུ་མ་བོར་བར།།གཅིག་ཀྱང་ཕྱིན་པ་མེད་པར་འདིས་བརྟོལ་ལོ།།ཀྱེ་ཧོཿགང་འདི་ཐ་སྙད་ལམ་འདས་བཙལ་བ་མ་ཡིན་ནོ།།ཐར་པ་སྟག་དང
བྱི་ལ་ལྟ་བུར་མཆོངས་པས་ནགས་སུ་ལྷུང་བར་འགྱུར།།གལ་ཏེ་སྟག་དང་ཝ་མོ་ལྟ་བུའི་སྟོབས་ནི་གོ་ལྡོག་ན།།དེ་ཉིད་ཡོད་པས་དེ་ལ་ཅི་ཞིག་ཕན་པར་མི་འགྱུར་རོ།།དེ་ཉིད་ཤེས་ན་མི་བསམ་མི་རྟོག་པར།།གཟུགས་མཐོང
ཅིར་ཡང་སྣང་བའི་ཡུལ་ནི་དེ་རུ་སྟོང་བར་འགྱུར།།འདི་ལ་ཡེངས་ནས་དེ་ལ་གནས་པར་གྱུར་པ་མ་ཚོར་རོ།།དྲན་དང་ཤེས་བཞིན་གཉིས་ནི་བར་གྱི་དེ་ལ་གང་ཡང་མ་མཐོང་སྟེ།།ཆོས་ཀུན་གདོད་ནས་འདི་ཡི་ཁོངས་སུ

གནས་པར་འགྱུར་བ་ཡིན།།འདི་ལ་དངོས་པོ་མེད་ཅིང་བསམ་དུ་མེད་པ་དེ།།ཁྱོད་ཀྱིས་ཟླ་མཆོག་ཙམ་དུ་གཉིས་ཀ་མེད་པར་བྱོས།།ཀྱེ་ཧོཿསངས་རྒྱས་ཀུན་གྱི་ཡན་ལག་བཞི་པོ་འདི་།
ཀུན་གསུམ་དུ་སྟོན་པར་ནི།།ཁྱོད་ཀྱིས་ཡང་ནས་ཡང་དུ་བསམས་པས་མཐོང་བ་གང་ཡང་མེད་དོ་ཀྱེ།།འཁོར་བའི་དྲན་པ་རྟེན་འབྲེལ་དག་ལས་འབྱུང་བ་ནི།།སྣ་ཚོགས་པར་སྣང་རང་གི་ངོ་བོ་མ་སྐྱེས་ཕྱིར།།མི་འགྱུར
བབདེ་བ་ཆེན་པོའི་རང་བཞིན་དག་དང་ལྷན་ཅིག་སྐྱེས།།སེམས་ཀྱི་དོན་དེ་དེ་བཞིན་གཤེགས་པ་ཐམས་ཅད་ཀྱི།།རང་བཞིན་རྣམ་པར་དག་པའི་ཡོན་ཏན་ཉིད།།ཆོས་རྣམས་ཐམས་ཅད་གཉིས་སུ་གདོད་ནས་མ་བྱུང་སྟེ།།
གཉིས་དང་གཅིག་གི་དྲན་པས་དུ་མ་དག་དང་འབྲལ་བར་འགྱུར།།གང་ཡང་བརྗོད་པར་བྱ་བའི་དངོས་པོ་གང་ཞིག་རང་གིས་སྟོང་པ་སྟེ།།བློ་ལས་འདས་ཕྱིར་མཚན་མ་རབ་ཏུ་འཇོམས།།དེ་མེད་པ་དེ་གང་ཡིན་གང་ན།
གནས་པར་མི་འགྱུར་རོ།།རྒྱུན་མི་འཆད་པའི་བསམ་གཏན་གང་ཚེ་འཐོབ་པར་འགྱུར་བ་ལ།།བྲལ་བ་འདི་ལས་གཞན་དུ་སོང་བར་མ་མཐོང་ངོ་།།གསང་སྔགས་འདི་ཀུན་རྩ་བ་དེ་ལས་བསྐྱེད་པར་ནི།།དེ་མེད་པ་ལས།།
འབྱུང་བར་འགྱུར་བ་གང་ཡང་ཡོད་པ་མ་ཡིན་ཀྱེ།།སུ་ཞིག་འདི་ལ་གཉིས་སུ་རྟོག་པའི་བླུན་པོ་དེ།།བསྐལ་པ་བརྒྱར་ཡང་མཆོག་གི་དོན་མི་མཐོང་།།གང་ཞིག་འདི་ལ་ཡིད་ལ་བྱེད་པའི་མཚན་མས་རྒྱལ་བ་ཀུན།།གཏང་།

གཞག་བྲལ་དང་འཐོབ་པར་མི་འགྱུར་རྒྱལ་སྲིད་བཞིན།།ཅུང་ཟད་དྲོད་ཐོབ་བྱང་ཆུབ་སེམས་དཔའ་དག།གང་དུ་གཡོ་བ་མེད་པར་མ་ཚོར་རོ།།རྣམ་པར་རྟོག་ཆེན་ལམ་དུ་ཞུགས་པའི་ཕྱིར།།བྱང་ཆུབ་སེམས་ཀྱི་ཐིག་སོ།།
རླུང་ལ་གང་བསྐྱོན་པ།།ས་བོན་དེས་ནི་འཁོར་བ་འདི་རུ་ཟག་པར་འགྱུར།།ཡང་དག་པ་ཡི་དེ་ཉིད་འཐོབ་པར་མི་འགྱུར་ཞིང་།།ཚང་ཚིང་དྲ་བའི་གསེབ་ཏུ་འབྲེལ་བར་འགྱུར།།ཤེས་རབ་མིག་གིས་ལོག་པ་ཚར་བཅད།
ན།།གཞན་གྱི་ལོག་པར་ལྟ་བ་རང་གི་དེ་རུ་གྲོལ།།དཀའ་ཐུབ་ལ་སོགས་གཞན་དུ་འབད་པ་མེད།།བདག་མེད་པར་ནི་རང་བྱུང་གང་ཡང་རྣམ་པ་སྣ་ཚོགས་ཉིད།།རྒྱུ་རྐྱེན་ལ་སོགས་འབྲེལ་པ་འདི་རུ་སྟོང་པར་བྱོས།།
རྣལ་འབྱོར་འདི་ལ་བདག་གི་གནས་སུ་འདུག་པར་མ་མཐོང་ངོ་།།ས་དང་ཕ་རོལ་ཕྱིན་པའི་ཡོང་བ་དགེ་འཚལ་འདིས།།སྲིད་པའི་དྲ་བ་ཁུར་ནས་རྒྱ་མཚོར་མཆོང་བར་བྱེད།།དེ་ལ་གྲུ་མེད་རྒྱ་མཚོའི་ཞབས་སུ་ཟག་པར
འགྱུར།།ཐོག་མཐའ་མེད་པའི་ཕྱག་རྒྱ་ཆེན་པོ་འདི།།སྲིད་དང་མྱ་ངན་འདས་གྲོལ་ཉོན་མོངས་རྒྱ་མཚོ་སྐེམས་པར་འགྱུར།།དེ་ལ་སེམས་རྒྱུན་ཆད་དོ་སྙམ་དུ་སེམས་ཤིང་སྟོང་པར་ཡིད་ལ་མ་བྱེད་ཅིག།གང་ལ་དོན་གྱི
བརྟུལ་ཞུགས་ཆེན་པོ་འདི་ཉིད་མ་ཐོབ་པར།།བརྟུལ་ཞུགས་སྤྱོད་པའི་དབང་གིས་དེ་ལམ་རེག་ཀྱེ།།བྱིན་གྱིས་རློབ་དང་བརླབ་བྱ་མེད་པས་ངོ་མཚར་ཆེ་བ་ཉིད།།གཉིས་མེད་སྒྲོ་སྐུར་བྲལ་བ་འདི་ལ་གནས་པ་གང་།།

རྟེན་དང་བརྟེན་བྱེད་བྲལ་བའི་ཚུལ་གྱིས་གྲོལ་བར་འགྱུར།།འགྲོ་བ་ཀུན་གྱིས་དེ་ལྟར་ཤེས་པར་གྱུར་གང་ནི།།སྲིད་དང་མྱ་ངན་འདས་པ་ཀུན་གྱི་དོན་ཤེས་འགྱུར།།སྲིད་དང་མྱ་ངན་འདས་པའི།།
ཆོས་རྣམས་རང་གི་སེམས་ཡིན་པར།།གཞན་དུ་བལྟ་བ་མེད་པར་ཐག་ཆོད་བསམ་མེད་བློ་འདས་ཉིད།།དེ་ལ་བསྒོམས་དང་མ་བསྒོམས་རྣམ་པར་རྟོག་པ་དང་།།མཚན་མ་དགག་དང་སྤང་བར་བྱ་བ་མི་དགོས་ཏེ།།དེ་ལ
ཅི་བྱ་གང་ཡང་མ་བྱས་དེ་ཉིད་གསལ་བར་འགྱུར།།ཅི་ལྟར་རྣམ་རྟོག་མ་བཀག་མ་སྤངས་པར།།གཞན་དུ་མ་མཐོང་དེ་ཉིད་གསལ་གྱུར་ན།།དེ་ནི་གང་ལ་གནས་ཀྱང་གཞན་དུ་མཐོང་བར་འགྱུར་པ་མ་ཡིན་ནོ།།མ་བསྒོམས
ཆེད་དུ་མ་བྱས་འབྲལ་བ་མེད་པའི་རང་བཞིན་ཏེ།།དུས་རྣམས་ཀུན་ཏུ་འདི་དོན་ཤེས་པའི་མཚན་མ་འདི་ལའང་རྟོག་པར་མ་བྱེད་ཅིག།རང་ལ་ལྷན་ཅིག་གསལ་བའི་སྡང་སྲིད་འདི་ལ་རྟོག་མེད་ཅིང་།།དེ་ལས་གཞན་དུ་
རྟོག་པའི་བློ་ཅན་འདིས་ནི་རྒྱ་མཚོའི་ནང་གི་ནོར་བུ་རྙེད་མི་འགྱུར།།གང་ནས་བྱུང་ཞིང་གང་དུ་གནས་པའི་འཛིན་པ་འདི་ནི་སྐྱེ་བ་མེད་གྱུར་ན།།རྒྱུན་དུ་འགག་པ་མེད་ཅིང་གཟུང་འཛིན་དེ་མ་སྐྱེས་པས་ཡེ་ཤེས་ཉིད།།
ངོ་བོ་དེ་ལ་དྲི་མ་མ་སྤངས་དེ་ཉིད་མ་བསྒོམས་པར།།ནགྲ་ཁྲོ་དེ་དག་ན་གནས་པའི་གླང་པོ་ཡིན་པར་འཁྱམས།།མཚན་མའི་ཡུལ་གྱི་རྣམ་གཡེང་རྟོག་པ་བསམ་གྱིས་མི་ཁྱབ་པས།།གནོད་ཅིང་དེ་ལ་གཡེང་བར་མི་འགྱུར།།

ཏེ།།མཚོན་ཆ་བྲལ་བའི་ཆོམ་རྐུན་དག་གི་ས་གསད་ད་གཅད་མ་ཡིན་ནོ།།མཚན་མ་དེ་ཉིད་སྙིང་པོ་མེད་གྱུར་པས།།སྒྱུ་མའི་དཔེ་བརྒྱད་ལྟ་བུར་རང་བཞིན་མེད་པར་བྱོས།།གང་མཐོང་སེམས་ཡིན་དེ་ལ་དངོས་པོ་མེད་གྱུར
པས།།དྲན་མེད་བློ་ལ་མི་གནས་ཆོས་རྣམས་ཐམས་ཅད་ནི།།དེ་ལས་བྱུང་ཞིང་དེ་རུ་སྡང་ནས་དེ་ཉིད་འདས་གྱུར་པསྟེ།།འདི་ལས་གཞན་དུ་གཡོ་བ་གང་ཡང་མེད་པ་ཉིད།།དེ་ལ་དེ་ཉིད་ཙམ་དུ་ཁྱེད་ཀྱིས་ཡིད་ལམ་བྱེད།།
ཀྱེ།ཀྱེ་ཧོཿགྲོགས་དག་བློ་ལ་ཅི་སྐྱེས་སེམས་དེ་ནི།།དུས་རྣམས་ཀུན་ཏུ་བསལ་བ་མ་ཡིན་ནོ།།དེ་ལ་བསལ་རྒྱུ་ཅི་ཡང་མེད་པ་སྟེ།།རྩོད་པ་ཀུན་དང་བྲལ་བར་ནི།།རང་གནས་པས་ནི་གྲོལ་བར་འགྱུར།།ཇི་ལྟར
ཚུལ་འཕོས་བྱས་པའི་སངས་རྒྱས་དེ་ཀུན་ནི།།དགེ་སློང་མ་ཡིན་རྒྱ་མཚོའི་ནང་དུ་ལྟུང་།།འདི་ཉིད་ལས་ནི་གཞན་དག་ཏུ།།གཅིག་ཀྱང་བལྟ་བར་མི་བྱེད་པ།།དེ་ནི་ཐམས་ཅད་མཐོང་བའི་དགེ་སློང་ཡིན།།གང་ཞིག
སྔུན་ལ་གོམས་པའི་གནས་བརྟན་དེ།།སྲིད་པ་ཉམ་ཐག་འདི་ལས་འབྱུང་བར་ནུས་མ་ཡིན།།གང་གིས་སྲིད་པའི་ཆུ་བོ་འདི་རྫུན་པར།།ཤེས་པ་དེ་ནི་གནས་བརྟན་མཆོག་འཐོབ་འགྱུར།།རྣལ་འབྱོར་དེ་ཡི་སྤྱོད་ཡུལ
ནི།།ལྷ་དང་སྔགས་དང་ཕྱག་རྒྱའི་ཡན་ལག་ཀུན།།འདི་ཀུན་ཤེས་ན་འབད་དུ་ཡོད་པ་མ་ཡིན་ནོ།།དེ་ཉིད་ཤེས་པ་དེ་ལ་དེ་ཀུན་མཐོང་བ་མེད།།དེ་ལྟར་འདི་ལས་མ་རྟོགས་པའི།།འདུ་ཤེས་ཡུལ་གཞན་དག

ལས་ནི།།སྐྱེ་བར་འགྱུར་བ་ཡོད་མ་ཡིན།།ཡུལ་ཅན་གང་གིས་ཕྱོགས་དག་ཏུ།།གཉིས་སུ་མཐོང་བ་མེད་པར་གྱུར་པ་དེ།།རྣམ་པ་སྣ་ཚོགས་དེ་ཉིད་གྲོལ་བ་ཡིན།།གང་ཞིག་ཕྱོགས་སུ་
བལྟ་བར་གྱུར་པ་དང་།།མཚན་མ་དྲན་རིག་ཕྲ་རགས་འགོག་པ་ཡིན།།གང་ཞིག་འདི་ལ་གོམས་གྱུར་པས།།སྤྱོད་པ་ཇི་ལྟར་བྱས་པ་ཀུན།།དོན་དང་ལྡན་པོར་འགྱུར་བ་མ་ཡིན་ཏེ།།ཉམ་ཐག་མཚན་མས་མྱུར་དུ།།
འཆིང་བར་འགྱུར།།གང་ཞིག་འདི་ལ་ཕྱོགས་སུ་ནི།།གཏང་ལ་གོམས་སུ་ཡོད་མ་ཡིན།།བསམ་མེད་ཡིད་ལ་གོམས་སུ་མེད།།ཀྱེ་ཧོཿགྲོགས་དག་རིག་པའི་ཡེ་ཤེས་གཉིས་སུ་མེད་པ་ནི།།ཡེ་ཤེས་བླ་ན་མེད
པའི་དབང་བསྐུར་ཆེན་པོ་སྟེ།།རྫོགས་ལྡན་དཔལ་ལྡན་བླ་མ་དག་གིས་ནི།།བསྐུར་དུ་མེད་པའི་ཚུལ་གྱིས་འཐོབ་པར་བྱེད་པ་ནི།།མཆོག་གི་རྣལ་འབྱོར་རྣམས་ཀྱི་དབང་བསྐུར་ཏེ།།ཐོབ་བྱ་མེད་པའི་ཚུལ་དུ་ཐམས་
ཅད་རྫོགས།།དེ་ཉིད་མ་ཤེས་ལོག་སྲེད་ཅན་གྱི་དབང་རྣམས་ནི།།མཚན་མའི་རྟོག་པ་དག་གིས་གསུམ་དུ་ཟག་པར་འགྱུར།།འདི་ལ་ཉོན་མོངས་ཤེས་བྱའི་སྒྲིབ་པ་ལ་སོགས་ཀུན།།ཤེས་རབ་ཏིང་འཛིན་མི་དགོས་རྣམ
པར་གྲོལ་བར་འགྱུར།།ཁྲོ་གཉེར་མེད་པས་ཟུག་རྔུ་ཐམས་ཅད་འཇོམས་པར་ནི།།མ་སྐྱེས་པ་ཡི་ཚུལ་གྱིས་འཛིན་པར་མི་བྱེད་དོ།།སྣང་བ་འགག་པ་འདི་ལ་གསལ་བའི་རྟོག་པས་ཡིད་ལ་མ་བྱེད་ཅིག།ཕྱིན་ཅི་ལོག

དང་རྣམ་རྟོག་ཐམས་ཅད་ནི།།ཉོན་མོངས་ལྔ་ཡི་ཡུལ་དུ་ཐམས་ཅད་ཟག་པར་འགྱུར་བ་ཡིན།།གཞན་དག་འདི་ཉིད་ཤེས་པས་འཁོར་བའི་དྲ་བ་དག་གིས་སྟོང་པ་ཉིད།།ཨུ་དུམྺཱ་ར་ལྟ་བུར་དཀོན་འགྱུར་བའི།།རྨོངས
པའི་མུན་སེལ་སྙིང་པོ་གསང་བའི་དོན།།སུས་ཀྱང་ཤེས་པ་མེད་པར་ཀུན་ལ་གསལ་འགྱུར་བ།།སྙིང་པོར་གནས་པའི་དོན་ལ་དྲི་མ་མེད་གྱུར་ཏེ།།བརྟུལ་ཞུགས་སྤྱོད་པས་ག་དེ་མཐོང་བ་མ་ཡིན་ནོ།།འདི་རྣམས
རྫོགས་ལ་སྦྱོར་བར་ནུས་པ་དེ།།ཡན་ལག་ཐིམ་ནས་སྟོང་པ་ཉིད་དུ་གནས།།ཀྱི་ཧོཿགྲོགས་དག་གྱད་ཁྱེར་རྗེའུ་རིགཱས་ཇི་བཞིན་དུ།།གང་གིས་ཁེངས་པས་མྱུར་དུ་འཐོབ་པར་འགྱུར།།རིམ་པར་སྦྱངས་པ་གང་ཡང
ཡོད་པ་མ་ཡིན་ནོ།།ཆོས་རྣམས་ཐམས་ཅད་སྟོང་པ་ཉིད་དུ་རོ་གཅིག་དང་།།ཁྱོད་ཀྱིས་རྫོགས་པར་གྱུར་པས་ཐོབ་པ་མ་ཡིན་ནོ།།གང་ཚེ་འདི་ལ་རྩ་བ་མེད་པར་རྟོགས་པ་ནི།།ད་ལྟ་ཉིད་དུ་གཉིས་མེད་ངེས་པར་གྱུར་པ
ཡིན།།ཇི་ལྟར་སྲིན་བུ་བསྐྱོད་པས་བཅིང་བར་གང་འགྱུར་བ།།འདི་རྣམས་རོ་ལ་ཆགས་པས་འཆིང་བར་འགྱུར་བ་སྟེ།།ཚང་ཚིང་འདི་ལ་ཟ་བར་ནུས་པ་གང་གིས་ནི།།འཁོར་ལོ་ཐམས་ཅད་རྒྱུན་དུ་བསྐོར་བར་འགྱུར།
བ་ཡིན།།སངས་རྒྱས་རྣམས་ཀྱི་སྐུ་གསུང་ཐུགས་གསལ་བ།།འདི་ཀུན་གང་གིས་ཡིད་ལ་མ་བྱས་པར།།སྟོན་པའི་བླ་མ་རྡོ་རྗེ་འཛིན་ལ་འདུད།།སྐུ་གསུང་ཐུགས་ཡིད་ལ་མི་བྱེད་པའི་ཕྱག་རྒྱ་ཆེན་པོ་ཞེས་བྱ་བ

སངས་རྒྱས་གཉིས་པ་ལྟར་གྲགས་པ་རྣལ་འབྱོར་གྱི་དབང་ཕྱུག་ཆེན་པོ་དཔལ་ས་ར་ཧའི་ཞལ་སྔ་ནས་གསུངས་པ་རྫོགས་སོ།།ཀྲྀཥྞ་པཎྜི་ཏས་རང་འགྱུར་དུ་མཛད་པའོ།།